kardosdrur/scandi-wiki huggingface dataset:
Festskrift

Et festskrift (både på engelsk og tysk Festschrift) er en bog, der udgives som en lykønskning til oftest en akademiker på dennes runde fødselsdag (ofte halvfjerdsårsdagen). Festskriftets indhold er i reglen et antal originale afhandlinger forfattede af modtagerens kolleger og elever, gerne således at de belyser dennes indsats. Forrest i bogen er der et portræt af modtageren samt oftest en tabula gratulatoria, dvs. en liste over dem, som har subskriberet på festskriftet og ønsker at fremføre deres lykønskning. Bag i bogen finder man i reglen en bibliografi over modtagerens publicerede skrifter. Man kan bl.a. se eksempler på festskrifter opstillet på Læsesal Vest i Det Kongelige Bibliotek, Den Sorte Diamant, hvis modtagerne er tilknyttet Københavns Universitet. I tilfælde af, at den lykønskede 70-årige har tilknytning til Bornholm og som Carsten Seeger hyldes med et festskrift, udstilles det på biblioteket i Rønne og hos de bornholmske boghandlere. Det udkom 5. juni 2015 og har bidrag af blandt andre Jørn Lund, Stig Fogh Andersen, Bent Jørgensen, Jacob Ludvigsen og Poul Friis.

Historie 
Festskriftgenren går tilbage til 1640 hvor bogtrykkeren Gregor Ritzsch udgav festskriftet i anledning af bogtrykkeriets opfindelse ved Johann Gutenberg.

Nogle festskriftskrivere går så vidt at de udgiver festskriftet i flere udgaver, festivitassen i anledning af oldtidshistorikeren Joseph Fogts 75-årsfødselsdag planlagdes i fire bind under titlen Aufstieg und Niedergang der römischen Welt (1972) (Opstigningen og undergangen af den romerske verden), siden udkom der 89 bind, og flere er planlagt. Hos andre kan gratulationslisten fylde 42 sider, som i anledningen af den svenske biskop Bo Giertz' 60-årsfødselsdag. 

I andre tilfælde udgiver jubilaren festskriftet til og af sig selv: den politiske filosof og sociolog Asger Sørensen har nu udgivet to sådanne i håbet om at tredje gang vil være lykkens gang, altså at andre vil udgive et festskrift til ham. Hans seneste festskrift udkom præcist på hans 60 års fødselsdag, og han causerer over, at når man selv skriver et sådant skrift, så er det pinligt, hvis skriftet oven i købet udkommer for sent. Det kan dog have lange udsigter med et tredje festskrift. Festskrifter gives typisk til professorer, og ifølge Sørensens afdelingsleder på DPU, så hædres kun de, som henter økonomiske midler hjem til institutterne, med titler og hvad deraf følger.

Kritik 
Festskriftgenren har været udsat for megen kritik, blandt andet for at være en slags genbrugsgenre af gamle artikler og andet skrap-sammen, der er blevet afvist andre steder. Det betyder at artikler kan gå igen i publikationslister, men kan oppumpe citationslister o. lign. Endvidere at forfatterne ikke gør meget ud af bidragene, samt at når der ikke er tale om gratulationsskrifter til emeritusser, da, at bidragene ofte har karakter af ukritiske forsøg på at indynde sig i karriereøjemed. 

Alan G. Soble nedsatte 13 kriterier der burde overholdes for festskrifter, herunder at der blandt andet burde indgå nyt grundigt akademisk arbejde.

Referencer

Eksterne henvisninger 

Kultur
Alle mand på dæk

Alle mand på dæk er en dansk folkekomedie fra 1942 instrueret af George Schnéevoigt efter manuskript af Fleming Lynge.

Handling 
En sommerdag i Marstal ligger skonnerten "Nordstjernen" i havnen. På rælingen sidder skipperens datter, Else Trolle, og spiller på harmonika, mens hun synger en rask sømandssang. Else er en frejdig sømandspige, der har levet næsten hele sit liv om bord på sin fars skude. Skipperens kompagnon, Niels Elkjær, kommer om bord. Han har længe haft et godt øje til Else og benytter nu lejligheden til at fri, et frieri som Else umiddelbart afslår - men senere lidt presset indvilliger i.

Medvirkende 
Blandt de medvirkende kan nævnes:

 Karl Jørgensen
 Gerd Gjedved
 Poul Petersen
 Rasmus Christiansen
 Henry Nielsen
 Elith Foss
 Helga Frier
 Valdemar Møller
 Hans Kurt
 Maria Garland
 Per Buckhøj
 Gull-Maj Norin

Referencer

Eksterne henvisninger 
 

Komediefilm fra Danmark
Danske film fra 1942
Karl Jørgensen

Karl Jørgensen (12. juni 1890 – 26. februar 1966) var en dansk skuespiller.

Han debuterede på Rønne Teater i 1913 og op til 1925 var han turnéskuespiller i provinsen. Senere fik han faste engagementer i Odense og København. 1937-1940 var han leder af Folketeatret i Odense og da dette teater blev omdannet til den kommunale biograf Folketeatret, fortsatte han som leder af denne fra 1948 og helt frem til sin død.
Blandt de film han medvirkede i, kan nævnes:

 Thummelumsen – 1941
 Regnen holdt op – 1942
 Alle mand på dæk – 1942
 Damen med de lyse handsker – 1942
 Når man kun er ung – 1943
 Besættelse – 1944
 Frihed, lighed og Louise – 1944
 De røde enge – 1945
 Affæren Birte – 1945
 Ditte Menneskebarn (film) – 1946
 Lykke på rejsen – 1947
 Tre år efter – 1948
 Penge som græs – 1948
 Støt står den danske sømand – 1948
 Vesterhavsdrenge – 1950

Eksterne henvisninger 
 

Skuespillere fra Danmark
Teaterledere fra Danmark
Thummelumsen

Thummelumsen er en dansk film fra 1941.
Manuskript Fleming Lynge efter Gustav Wieds bog Livsens ondskab fra 1899 og skuespil Thummelumsen fra 1901.
Instruktion Emanuel Gregers.
Blandt de medvirkende kan nævnes:

Anna Henriques-Nielsen
Peter Malberg
Sigurd Langberg
Lis Smed
Hans Kurt
Axel Frische
Valdemar Møller
Inger Stender
Aage Redal
Helga Frier
Petrine Sonne
Carl Viggo Meincke
Aage Foss
Henry Nielsen
Elga Olga Svendsen
Karl Jørgensen

Eksterne henvisninger 
 

Danske film fra 1941
Taxa K 1640 efterlyses

Taxa K – 1640 efterlyses er en dansk film fra 1956. Et rigtigt melodrama, hvor jalousien spiller en rolle.
 Manuskript Johannes Allen.
 Instruktion Lau Lauritzen jun.
Blandt de medvirkende kan nævnes:

 Lau Lauritzen jun.
 Poul Reichhardt
 Lisbeth Movin
 Paul Hagen
 Karl Stegger
 Mogens Davidsen
 Ole Monty
 Torkil Lauritzen
 Birgitte Bruun
 Kirsten Passer
 Emil Hass Christensen
 Gunnar Lauring
 Ebbe Langberg
 Bodil Steen

Eksterne henvisninger 
 

Dramafilm fra Danmark
Danske film fra 1956
Film instrueret af Lau Lauritzen junior
Vesterhavsdrenge

Vesterhavsdrenge er en dansk film fra 1950, skrevet og instrueret af Astrid Henning-Jensen og Bjarne Henning-Jensen.

Medvirkende 
 Kjeld Bentzen
 Anne Grete Hilding
 Lars Henning-Jensen
 Preben Lerdorff Rye
 Ejner Federspiel
 Kai Holm
 Karl Stegger
 Karl Jørgensen
 Valsø Holm

Eksterne henvisninger 
 

Danske film fra 1950
Film instrueret af Astrid og Bjarne Henning-Jensen
De røde Heste

De røde Heste er en dansk film fra 1950, instrueret af Alice O'Fredericks og Jon Iversen. Det er den første i ASA Films serie af Morten Korch-film. Den blev i 1950 set af over 2.300.000 og er dermed en af de største succeser i dansk films historie.

Handling
Filmen er meget karakteristisk for Morten Korch-filmene. Den kredser om de landlige værdier: Ole Offor (Poul Reichhardt) er lige blevet færdig som landmand og bliver sendt af sin far til en hans venner, der ligger for døden, for at redde gården. Den bliver bevidst kørt i sænk af den onde stedmor (Else Jarlbak) og hendes medsammensvorne, ridemesteren Willers (Jørn Jeppesen).
Men på gården er datteren Bente (Tove Maës), og hun og Ole Offor må redde gården. Filmen blev genindspillet i 1968 og havde Poul Reichhardt  med.

Medvirkende

Eksterne henvisninger
 

Morten Korch-film
Danske film fra 1950
Film instrueret af Alice O'Fredericks
Film instrueret af Jon Iversen
Dansksprogede film
Mosekongen

Mosekongen er en dansk film fra 1950, instrueret af Alice O'Fredericks og Jon Iversen efter et manuskript af Svend Rindom. En rigtig folkekomedie, rigtig typisk Morten Korch, hvis roman filmen da også er filmatiseret over.

Medvirkende
Johannes Meyer
Agnes Rehni
Poul Reichhardt
Tove Maës
Sigurd Langberg
Asbjørn Andersen
Grete Frische
Axel Frische
Grethe Holmer
Signi Grenness
Peter Malberg
Ib Schønberg
Helga Frier
William Rosenberg
Randi Michelsen
Poul Müller
Jørn Jeppesen
Anna Henriques-Nielsen
Henry Nielsen
Poul Ditlev Knudstorp
Carl Heger
Aage Foss

Eksterne henvisninger 
 

Morten Korch-film
Danske film fra 1950
Film instrueret af Alice O'Fredericks
Film instrueret af Jon Iversen
Durrës

Durres (; ; ; ; ) er den næststørste by i Albanien, hovedby i præfekturetDurrës. Byen har mere end  indbyggere. Det er en af de ældste byer og økonomisk vigtigste byer i Albanien. Durres er beliggende centralt på den albanske kyst, omkring 33 km vest for Albaniens hovedstad Tirana og er landets vigtigste havneby.

Byen er beliggende ved et af de smalleste steder i Adriaterhavet, overfor de italienske havne i Bari, 300 km væk, og Brindisi, 200 km.  I Durres, og det nyeste offentlige universitet i Albanien ved navn Aleksander Moisiu. Durres var fra 7. marts 1914 hovedstad i Fyrstendømmet Albanien under Wilhelm af Albanien til den i februar 1920 blev flyttet til Tirana ved proklamationen af den nye albanske stat.

Referencer

Eksterne henvisninger 

 
Byer i Albanien
Det store løb

Det store Løb er en dansk film fra 1952. Nok engang en typisk filmatisering af en typisk Morten Korch-roman.

Instruktion Alice O'Fredericks.

Medvirkende 
Blandt de medvirkende kan nævnes:

Poul Reichhardt
Grethe Holmer
Ib Schønberg
Johannes Meyer
Katy Valentin
Lisbeth Movin
Per Buckhøj
Valdemar Skjerning
William Rosenberg
Helga Frier
Peter Malberg
Agnes Rehni
Else Jarlbak

Eksterne links 
 

Morten Korch-film
Danske film fra 1952
Film instrueret af Alice O'Fredericks
Det lille hotel

Det lille hotel er en dansk film fra 1958, instrueret af Jon Iversen.

Medvirkende
Helge Kjærulff-Schmidt
Lisbeth Movin
Ebbe Langberg
Maria Garland
Malene Schwartz
Bodil Steen
Preben Uglebjerg
Emil Hass Christensen
Sigrid Horne-Rasmussen
Ghita Nørby
Karen Lykkehus
Louis Miehe-Renard
Vera Stricker
Karl Gustav Ahlefeldt
Bjørn Puggaard-Müller

Eksterne henvisninger 
 

Danske film fra 1958
Film instrueret af Jon Iversen
Revn

Revn er en lille landsby på Djursland beliggende i Vejlby Sogn under Norddjurs Kommune. Tidligere hørende under Djurs Sønder Herred. Revn ligger i Region Midtjylland.

Revn er kendt for at være hjemsted for Frank Erichsen fra DR's program Bonderøven.

Referencer 

Lokaliteter i Norddjurs Kommune
Syrederivat

Syre-derivater er en gruppe funktionelle grupper i organisk kemi, der formelt er afledt af carboxylsyre. De har 3 bindinger fra et C til et elektronegativt grundstof (O, N, S, Cl, ...) De kan i høj grad omdannes til hinanden. Gruppen omfatter blandt andet:

 Amider
 Nitriler
 Syrechlorider
 Syreanhydrider
 Estere
Skoldkopper

Skoldkopper (tidligere også kaldet skålkopper) er en meget smitsom sygdom, som skyldes varicella-zoster virus.

Sygdommen rammer stort set kun børn og er her en ret almindelig børnesygdom. Sygdommen kan forebygges med vaccination, men da sygdommen normalt forløber forholdsvis fredeligt og efterlader personen med livslang immunitet for sygdommen, udelader nogle lande at inkludere vaccinen i børnevaccinationsprogrammet. I Danmark har myndighederne aldrig evalueret om vaccinen bør indgå i børnevaccinationsprogrammet. 

Sygdommen smitter ved direkte kontakt, men den er også luftbåren. Det er en af de mest smitsomme infektioner.

Sygdommen starter med let feber, hoste og evt. hovedpine. Efter to – fem dage fremkommer et rødt karakteristisk udslæt. Nogle personer bliver ikke så voldsomt angrebet og får kun et mindre udslæt, mens andre får røde prikker over det meste af kroppen. Efter nogle timer udvikles de røde prikker til væskende blærer, der efter et par dage brister og danner sårskorpe. Ofte kommer det røde udslæt i en – tre bølger under sygdomsforløbet. Indtil alle blærer har dannet sårskorpe kan personen smitte andre personer. Kradses der hul på blærerne kan de ved infektion efterlade ar.
Blærerne er meget kløende; løst tøj, kolde omslag og salve – typisk zinksalve – kan lindre. Sygdomsforløbet varer normalt 7 – 10 dage. I meget sjældne tilfælde kan der optræde hjernebetændelse eller blodprop i hjernen som komplikation til skoldkopperne.

Selvom man har haft sygdommen og dermed er immun overfor skoldkopper resten af livet, kan sygdommen bryde ud senere i livet, da virusset findes i en dvaletilstand i kroppen. Har en person et meget lavt immunforsvar kan virus derfor bryde ud i såkaldt helvedesild, der kræver behandling.
Hos en voksen, der får skoldkopper for første gang, klør det mere end hos børn.
Gravide der ikke har haft skoldkopper tidligere kan risikere fosterskader ved smitte.

Vaccination 
Skoldkoppevaccinen er en levende (svækket) virus til at beskytte mod virussygdom almindeligvis kendt som skoldkopper forårsaget af varicella zoster virus (VZV). Den varicella vaccine er markedsført som VARIVAX i af Merck og som Varilrix af GlaxoSmithKline. En anden vaccine, der er kendt som Zostavax er en større end normal dosis VARIVAX og anvendes i ældre voksne for at reducere risikoen for helvedesild (også kaldet herpes zoster) og postherpetisk neuralgi, som er forårsaget af den samme virus.
Vaccinen er på verdenssundhedsorganisationens (WHO) liste over essentielle lægemidler, nødvendig i et sundhedssystem.

Se også 
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom

Noter

Kilder 

 www.news-medical.net: What-is-Chickenpox  Hentet 2. januar 2012

Virussygdomme
Børnesygdomme
Herpesviridae
Abu (delnavn)

Abu betyder "far til" på arabisk.

Abu bliver ofte brugt som et navn sammen med et andet ord, f.eks. Abu Mazen, Abu Nidal, Abu Sayyaf, Abu Ghraib og Abu Ammar (= Yassir Arafat). 

I personnavne udtrykker dette traditionelt faderens glæde over hans førstefødte søn.

Mellemøsten
Søren Lilholt

Søren Lilholt (født 22. september 1965 i København, Danmark) er en dansk cykelrytter, der blev juniorverdensmester i 1983 i både linieløb og holdløb. Søren Lilholt deltog i Tour de France fra 1988 til 1992. Han blev nummer 99 i 1988, udgik i 1989, nr. 85 i 1990, udgik i 1991 og nr. 99 i 1992. Mange husker Lilholt som den første rytter på Champs-Élysées i 1990. Mange mener, at han var sin tids svar på Jacky Durand. I 1992 valgte Lilholt som blot 27-årig at stoppe karrieren. 

Lilholt fik comeback på tv-skærmen, da han deltog i Robinson Ekspeditionen 2006, som udelukkende bestod af fremtrædende sportsudøvere som for eksempel Johnny Bredahl og Diego Tur. Lilholt røg forholdsvis tidligt ud af ekspeditionen.

Han har båret Tour de Frances grønne pointtrøje som den eneste dansker nogensinde, i 1988 (1 dag) og 1989 (4 dage).

Professionel fra 1986 til 1992 
 1986-1987 Systeme-U 
 1988 Sigma 
 1989 Histor-Sigma 
 1990-1991 Histor 
 1992 Tulip

Største sejre 
 Tour de Luxembourg 1987 
 E3 Prijs Harelbeke 1990 
 2. Etape i Paris-Nice 1988 

Han blev nummer 2 i Giro del Piemonte og på 1. etape af Tour de France 1989.

Eksterne henvisninger 
 Ekstrabladet.dk: Eks-ryttere oplevede doping 
 Politikken.dk: Flere cykelryttere med på doping-holdet

Mandlige cykelryttere fra Danmark
Deltagere i Robinson Ekspeditionen
Personer fra København
Dopingsager med cykelryttere fra Danmark
Årets fund i dansk idræt
Øresundsregionen

Øresundsregionen () er Skandinaviens største og mest befolkningsrige region med ca. 4 millioner indbyggere, bundet geografisk sammen af Øresundsbroen. Området er politisk delt mellem Danmark – hvor 2/3 af befolkningen bor – og Sverige.

Området omfatter Skåne, Sjælland, Lolland, Falster, Møn og Bornholm. Vigtige byer i regionen er København, Malmö, Lund, Helsingborg, Landskrona, Trelleborg, Kristianstad, Hørsholm, Hillerød, Helsingør, Roskilde, Køge, Næstved, Slagelse, Taastrup, Nykøbing Falster og Holbæk. Landareal: 20.649 (9.622 Danm.) km². Ferskvand: 529 (210 Danm.) km². Befolkningstæthed (pr. 2007): 178,1 pr. km².

Et voksende samarbejde mellem erhvervsliv og myndigheder i regionen har skudt fart efter åbningen af Øresundsbroen sommeren 2000. Øresundskomiteen består af politikere på kommune- og regionsniveau, og mødes jævnligt med støtte fra et permanent sekretariat.

Øresundsregionen har i alt 15 universiteter, med i alt 120.000 studerende, samt 10.000 undervisere og forskere. Universiteterne samarbejdede tidligere gennem Øresundsuniversitetet. Skandinaviens ældste forskningspark er Ideon i Lund.

I tillæg til IT og bioteknologi, er distribution og fødevaresektoren vigtige vækstområder. I 2004 havde 65 af verdens 102 største selskaber etableret en egen nordisk organisation. På områderne fødevarer og farma/bioteknologi er Øresundsregionen ledende, med 14 af 22 nordiske hovedsæder. Firmaer som Findus, Dell, Nestlé, Masterfoods, Danone og Carlsberg har etableret skandinaviske eller nordiske hovedkontorer her.

I København ses regionssamarbejdet som en måde at styrke Københavns position på. Københavns Lufthavn Kastrup ligger centralt i regionen, midt imellem Malmø og København. Veluddannet arbejdskraft fra universiteterne i Skåne fylder en del af behovet for IT-eksperter på den danske side. Billige boliger, sommerhuse, og flotte naturområder trækker danskere til Skåne i stigende antal.

For Skåne betyder regionssamarbejdet at området bliver en del af en europæisk hovedstadsregion, og ikke en perifer del af det svenske rige.

Mange problemer vedstår i forbindelse med beskatning af pendlere, samt hvorledes de to staters forskellige skattesystemer skal tolkes.

Den eksisterende skatteaftale (2005) fastslår, at personer betaler skat i det land, hvor de arbejder, og ikke hvor de bor. Samtidig har de ret til kommunale ydelser i den kommune, hvor de bor. En skåning, der arbejder i København er medlem af, og betaler kontingent til, en dansk arbejdsløshedskasse (a-kasse). Bliver han arbejdsløs, kan han imidlertid ikke modtage penge fra sin a-kasse, men skal overflyttes til en tilsvarende svensk a-kasse og modtage dagpenge efter svenske regler.

Referencer

Eksterne henvisninger 
 Öresundskomiteen - det politiske samarbejde i Öresundsregionen
Israel Kirzner

Israel Meir Kirzner (Yisroel Mayer Kirzner) (født 13. februar 1930) er en af de ledende økonomer indenfor den østrigske skole.

Opvækst 
Kirzner er født i London, England og kom til USA via Sydafrika. Han er søn af en kendt rabbi og talmud-ekspert.

Uddannelse 
Han tog en BA med summa cum laude fra Brooklyn College i New York i 1954, en MBA-grad i 1955 sin ph.d.-grad fra New York University i 1957 mens han deltog i Ludwig von Mises' seminar.

Økonomisk teori 
Kirzners hovedbidrag inden økonomisk teori er entreprenørskab, og etik og økonomi. Han er professor ved New York University og en ledende kapacitet når det gælder Ludwig von Mises' tænkning inden metode og økonomisk teori.

Forfatterskab 
Nogle af hans vigtigste bøger: 

 "Entrepreneurial Discovery and The Competitive Market Process: An Austrian Approach," Journal of Economic Literature, March 1997
 The Meaning of Market Process. (Routledge 1992)
 Discovery, Capitalism and Distributive Justice. (Basil Blackwell 1989)
 Competition and Entrepreneurship. (Chicago 1973).

Ekspert på ortodoks judaisme 
Kirzner er ligeledes en ordineret Haredi-rabbi and Talmud-ekspert. Han arbejder som rabbi ved den menighed hans far tidligere ledede i Brooklyn, New York. Han er en af de kendeste disciple af Rabbi Isaac Hutner, tidligere leder af Rabbi Chaim Berlin-skolen, hvor han studerede i flere år samtidigt som han gennemførte sin akademiske uddannelse. Kirzner er en autoritet på Hutners skrifter og officiel redaktør af Hutners kildesamlinger.

Eksterne links (på engelsk) 

 Israel Kirzner's Faculty Page 
 An Interview with Israel M. Kirzner:Between Mises and Keynes  
 Gary North (founder of the Institute for Christian Economics) examines Israel Kirzner's doctrines in Inheritance and Dominion: Individualism, Holism and Covenantalism 
 James Ahiakpor (chairman of the Dept of economics at California State University): Israel Kirzner on Supply and Demand 
 Notes on Kirzner's Competition and Entrepreneurship 
 The Undiscountable Professor Kirzner: Essays on Capital and Interest: An Austrian Perspective Reviewed by Roger W. Garrison
 

Økonomer fra USA
Personer fra London
Jøder fra Storbritannien
Rabbinere
Professorer fra USA
Oluf Olesen

Oluf Kirstein Peter Vogn Olesen (30. april 1860 i Aalborg – 12. april 1930 i Ribe). Biskop i Ribe 1923–1930 og far til kunstmaleren Marie Wandel.

Han blev student fra Aalborg Katedralskole og blev cand.theol. i 1885. Derefter var han lærer ved Vejle Latinskole 1885-87, sognepræst i Harboøre og Engberg 1887, i Gårslev 1889, forstander for Børkop Højskole 1892-94, 2. residerende kapellan i Horsens 1895, kst. sognepræst sammesteds 1901-04, sognepræst i Vor Frelsers Kirke i Horsens 1905, sognepræst og stiftsprovst i Ribe 1914 og biskop fra 1923. Han var Kommandør af 1. grad af Dannebrog.

Om biskop Olesen fortælles et stort antal anekdoter (hvoraf en del nok er tvivlsomme).

Kilder 
 Kraks Blaa Bog 1929

Eksterne henvisninger 
 

Danskere i 1800-tallet
Danskere i 1900-tallet
Biskopper over Ribe Stift
Kommandører af 1. grad af Dannebrog
Personer i Kraks Blå Bog (afdøde)
Studenter fra Aalborg Katedralskole
Thomas Overskou

Thomas Overskou (født 11. oktober 1798 i København, død 7. november 1873 smst) var en dansk skuespiller, dramatiker og teaterhistoriker. Titulær professor i 1852.
Som sin lidt yngre samtidige H.C. Andersen var Overskou født i samfundets bund, og han kæmpede en hård kamp for at komme frem. Også han var draget af teatret og havde forståelse for kravene til dramatisk fremstilling. Han opnåede ikke blot at blive skuespiller (i mindre roller) og sceneinstruktør; en række af hans originale skuespil blev opført på Det Kongelige Teater, og nogle af folkekomedierne blev solide succeser på Casino – fx Capriciosa, samt Østergade og Vestergade.

Hans skuespil findes bevaret i Dramatisk Bibliotek på Det Kongelige Bibliotek.

Overskous blivende fortjeneste er som teaterhistoriker. Hans fem bind Den danske Skueplads i dens Historie (1854-64) er et grundlæggende værk. 

Også selvbiografien Af mit Liv og min Tid (1868, genudgivet med noter af Robert Neiiendam, 1915-16), er endnu læseværdig. Her fortæller han bl.a. om Københavns bombardement 1807, som han oplevede på første hånd, og historien om, hvordan han skabte sig en karriere på teatret.

Efter sin død fik han opkaldt Thomas Overskous Vej i Åløkkekvarteret i det centrale Odense efter sig.

Eksterne henvisninger 
 

 Thomas Overskous Den danske Skueplads er tilgængelig på Google Books
 Digte og portræt i Kalliope
 Thomas Overskou på Dansk Forfatterleksikon

Selvbiografer fra Danmark
Teaterskuespillere fra Danmark
Dramatikere fra Danmark
Danskere i 1800-tallet
Teaterledere fra Danmark
Riddere af Dannebrog
Titulære professorer fra Danmark
Personer i Dansk Biografisk Leksikon
Dansksprogede forfattere fra Danmark
Phanerozoikum

Phanerozoikum (, /tydelig og zoon, ; "de synlige dyrs tidsalder") også stavet Fanerozoikum eller Fanærozoikum, er den geologiske æon, hvor det rigeste dyreliv har eksisteret. Aflejringer fra Phanerozoikum vrimler med makrofossiler, mens livet i Prækambrium var mikroskopisk eller sjældent blev fossiliseret, da de var for bløde.

Phanerozoikum dækker fra 542 millioner siden, hvor diverse hårdskallede dyr først dukkede op og til i dag og omfatter dermed "kun" 1/9 af Jordens historie. Den præcise, tidsmæssige overgang mellem Prækambrium og Phanerozoikum er defineret ved trilobitters første opståen. Phanerozoikum er delt i 3 æraer; Palæozoikum, Mesozoikum og Kænozoikum.

Begyndelsen af Phanerozoikum; Palæozoikum og Kambrium for 542 millioner år siden startede med svampe og ormelignende dyr og havde en eksplosion af flercellede dyr, og ca. halvdelen af mange nutidige dyrerækker dukker op, heriblandt de første chordata (rygstrengsdyr). Senere evolution af disse rækker i diverse former; opdukken af landplanter; udviklingen af komplekse planter; evolutionen af fisk; opdukken af terrestiske dyr og udviklingen af den moderne fauna i nutiden.

Igennem æonen Phanerozoikum driver kontinenterne omkring og samler sig senere i superkontinentet Pangæa og deler sig herefter for ca. 200 millioner år siden i de nu kendte 5–7 kontinentale landmasser.

Eksterne henvisninger
Hotel (flertydig)

Hotel kan have flere betydninger:

 Hotel – en bygning med mulighed for overnatning
 Hotel – bogstavet H i NATO's fonetiske alfabet
 Hôtel de Ville – et fransk rådhus.
 Hotel (film) – dansk kortfilm fra 2011 instrueret af Nanna Tange